Matīsa kapi

Matīsa kapi ir kapsēta, kas atrodas Rīgā, Latgales priekšpilsētas Dārzciema apkaimē (adrese Mazā Matīsa iela 1). Kopējā platība — 13,2 hektāri. Vēsture Matīsa kapi tika atklāti 1871. gadā. Pēc Rīgas Pāvila baznīcas uzcelšanas 1887. gadā Matīsa kapu rietumos izveidojās Pāvila kapi. Latvijas PSR laikos robeža starp šīm kapsētām izzuda un abas kapsētas tika apvienotas vienā. Matīsa kapos apbedīti aptuveni četri tūkstoši Pirmā pasaules kara un Latvijas brīvības cīņu dalībnieku. Kapsētā atrodas Otrā pasaules karā kritušo Padomju karavīru brāļu kapi. 1959. gadā šeit atklāja revolucionāru piemiņas kompleksu, kas veltīts 1921. gada 11. jūnijā ar nāvi sodītajiem Latvijas Komunistiskās partijas locekļiem (tēlnieks Ļevs Bukovskis, arhitekti Aleksandrs Birzenieks un Oļegs Zakamennijs). Matīsa kapos apbedīti tādi ievērojami cilvēki kā Eduards Brencēns, Anna Kovaļova, Aleksandrs Lembergs, Janīna Pankrate, Nikolajs Švedrēvics, Zemgaliešu Biruta, Arturs Balklavs, Astrīda Kairiša u.c. Skatīt arī Matīsa kapos apbedīto saraksts Atsauces Ārējās saites Vikikrātuvē par šo tēmu ir pieejami multivides faili. Skatīt: Matīsa kapi.